St. Mary's Stadium-Kitende. Ekisaawe kya St. Mary Kitende kisaawe kya Uganda eky'ebyemizannyo ekya ttiimu ya Sports Club Vipers, Ttiimu y'ababinywera eya Uganda eri ku ntikko mu liigi ya Uganda Premier League. Etuuza omuwendo gw'abantu omutwalo gumu n’ekitundu nga kirina n'ebifo eby'abakungu ebisoba mu lukumi. Nga ssatu Ogwokusatu nkumi bbiri mu kkumi na musanvu, Akakiiko akakwasaganya omuzannyo gw'omupiira mu Afrika, bakkiriza ekisaawe ekipya ekyali kizimbiddwa ekya Saint Mary's okuteekateeka emizannyo gy'omupiira. Ekisaawe kya Saint Mary's ge maka ga Vipers, ekisangibwa e Kitende ku luguudo lw'e Entebbe nga kyazimbibwa eyali omukulembeze wa Federation of Uganda Football Association, Lawrence Mulindwa. Ekisaawe kino kitwalibwa ng'ekimu ku bisaawe ebitukaganye n'omutindo mu Buvanjuba bwa Afrika. Kye kisaawe ky'omuddo omukolerere ekyasooka okuzimbibwa mu Uganda ne mu East Afirika. Kikwata kya kubiri mu bisaawe ebinene okuva ku kisaawe ky'eggwanga ekikulu ekya Mandela National Stadium.